«Rahbarlarning sevimli kitobi»: Kim qanday asarlarni tavsiya etadi?

Huquqshunos Xushnudbek Xudayberdiyev «Rahbarlarning sevimli kitobi» loyihasi doirasida vazirlar, hokimlar va hukumatning boshqa vakillarining eng sevimli kitoblari ro‘yxatini taqdim qilishda davom etadi.
Vladimir Norov – Shanxay hamkorlik tashkiloti Bosh kotibi
• Pirimqul Qodirov. «Yulduzli tunlar»

• Deyl Karnegi. «Do‘st orttirish va odamlarga ta'sir ko‘rsatish to‘g‘risida» («How to Win Friends and Influence People»)

• Li Kuan Yu. «Uchinchi dunyo mamlakatlaridan - birinchiga. Singapur tarixi (1965-2000)»
Shuningdek, V.Norov yozuvchi Nassim Nikolas Talebning «Mo‘rtlikka qarshi - xaosdan foyda olish» («Antixrupkost – Kak izvlech vygodu iz xaosa») asarini ham tavsiya qildi.
Ibrohim Abdurahmonov - Innovatsion rivojlanish vaziri
• Isajon Sulton. «Hazrati Hizr izidan» hikoyasi va «Genetik» romani

• Jyeyms Uotson. «Qo‘shaloq zanjir»

• Benjamin Lyuin. «Genlar»
Shuningdek, I.Abdurahmonov Iqbol Mirzo ijodini sevib mutolaa qilishini ta'kidladi.
Dilmurod Nabiyev – Jismoniy tarbiya va sport vaziri
• Muhammad Yusuf va Vladimir Mayakovskiy she'rlari

• Lev Tolstoy. «Urush va tinchlik»

• Abdulla Qodiriy. «O‘tkan kunlar»
Erkinjon Turdimov – Samarqand viloyati hokimi
• Abdulla Qodiriy. «O‘tkan kunlar», «Mehrobdan chayon»

• Marsel Brion. «Amir Temur», «Menkim, Sohibqiron – Jahongir Temur»

• Chingiz Aytmatov. «Oq kema», «Erta qaytgan turnalar»
Alisher Xodjayev – O‘zbekiston milliy teleradiokompaniyasi raisi
• Anatoliy Kondrashov (tuzuvchi). «Buyuk insonlarning buyuk fikrlari» («Velikiye mysli velikix lyudey. Mudrost tysyacheletiy»)

• Grexem Dauling. «Marketing ilmi va san'ati» («Nauka i iskusstvo marketinga»)

• Amir Temur. «Temur tuzuklari»
Behzod Musayev – Soliq qo‘mitasi raisi
• Fyodor Dostoyevskiy. «Jinoyat va jazo»

• Aleksandr Belyayev. «Professor Douelning boshi», «Ariel»

• Aleksandra Dyuma. «Qirolicha Margo»
Shuningdek, B.Musayev Erkin Vohidov ijodini yoqtirishini ta'kidladi.
Sardor Rustamboyev – O‘zbekistonning Fransiya Respublikasidagi Favqulodda va muxtor elchisi
Suhbatdoshimiz sevimli asarlari haqida gapirar ekan, eng avvalo Qur'oni Karimni yodga oldi.

Badiiy asarlardan quyidagilarni sevib mutolaa qilganini ta'kidladi:
• Teodor Drayzer. «Moliyachi», «Titan» va «Matonatli» trilogiyasi

• Mixail Bulgakov. «Usta va Margarita»

• Ayn Rend. «Atlant yelka qoqqanda» (Atlas Shrugged)
Eldor Tulyakov – «Taraqqiyot strategiyasi» markazi rahbari
• Konstantin Dushenko. «Siyosatchi va jurnalist uchun universal iqtiboslar to‘plami» («Universalnyy tsitatnik politika i jurnalista»)

• Nikkolo Makiavelli. «Hukmdor»

• Erkin Vohidov, Abdulla Oripovning she'riy to‘plamlari